CELEX: 32010D0244
Language: sk
Date: 2010-04-26 00:00:00
Title: 2010/244/: Rozhodnutie Komisie z  26. apríla 2010 , ktorým sa v zásade uznáva úplnosť dokumentačných spisov predložených na podrobné preskúmanie s cieľom možného zaradenia látok 1,4-dimetylnaftalén a cyflumetofen do prílohy I k smernici Rady 91/414/EHS [oznámené pod číslom K(2010) 2518] (Text s významom pre EHP)

29.4.2010   
            
            
               SK
            
            
               Úradný vestník Európskej únie
            
            
               L 107/22
            
         ROZHODNUTIE KOMISIE
   z 26. apríla 2010,
   ktorým sa v zásade uznáva úplnosť dokumentačných spisov predložených na podrobné preskúmanie s cieľom možného zaradenia látok 1,4-dimetylnaftalén a cyflumetofen do prílohy I k smernici Rady 91/414/EHS
   [oznámené pod číslom K(2010) 2518]
   (Text s významom pre EHP)
   (2010/244/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 3,
   keďže:
   
               (1)
            
            
               Smernica 91/414/EHS ustanovuje vytvorenie zoznamu Európskej únie obsahujúceho účinné látky povolené na zaradenie medzi prípravky na ochranu rastlín.
            
         
               (2)
            
            
               Spoločnosť DormFresh Ltd predložila 25. júna 2009 úradom v Holandsku dokumentačný spis týkajúci sa účinnej látky 1,4-dimetylnaftalén so žiadosťou o jej zaradenie do prílohy I k smernici 91/414/EHS.
            
         
               (3)
            
            
               Spoločnosť Otsuka Chemical Co. Ltd predložila 21. júla 2009 úradom v Holandsku dokumentačný spis týkajúci sa účinnej látky cyflumetofen so žiadosťou o jej zaradenie do prílohy I k smernici 91/414/EHS.
            
         
               (4)
            
            
               Holandské orgány oznámili Komisii, že po predbežnom preskúmaní možno konštatovať, že dokumentačné spisy týkajúce sa uvedených účinných látok spĺňajú požiadavky týkajúce sa údajov a informácií stanovené v prílohe II k smernici 91/414/EHS. Možno konštatovať, že predložené dokumentačné spisy taktiež spĺňajú požiadavky týkajúce sa údajov a informácií stanovené v prílohe III k smernici 91/414/EHS, pokiaľ ide o jeden prípravok na ochranu rastlín obsahujúci príslušné účinné látky. V súlade s článkom 6 ods. 2 smernice 91/414/EHS príslušní žiadatelia následne zaslali dokumentačné spisy Komisii a ostatným členským štátom a uvedené spisy boli ďalej postúpené Stálemu výboru pre potravinový reťazec a zdravie zvierat.
            
         
               (5)
            
            
               Týmto rozhodnutím by sa malo na úrovni Európskej únie formálne potvrdiť, že dokumentačné spisy v zásade spĺňajú požiadavky týkajúce sa údajov a informácií, stanovené v prílohe II, a v prípade najmenej jedného prípravku na ochranu rastlín s obsahom príslušných účinných látok aj požiadavky stanovené v prílohe III k smernici 91/414/EHS.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dokumentačné spisy týkajúce sa účinných látok uvedených v prílohe k tomuto rozhodnutiu, ktoré boli predložené Komisii a členským štátom s cieľom dosiahnuť ich zaradenie do prílohy I k smernici 91/414/EHS, v zásade spĺňajú požiadavky týkajúce sa údajov a informácií, ktoré sú stanovené v prílohe II k uvedenej smernici.
   Dokumentačné spisy spĺňajú aj požiadavky týkajúce sa údajov a informácií, ktoré sú stanovené v prílohe III k smernici 91/414/EHS, pokiaľ ide o jeden výrobok na ochranu rastlín, ktorý obsahuje uvedenú účinnú látku, so zohľadnením navrhovaných použití.
   Článok 2
   Spravodajský členský štát podrobne preskúma dokumentačné spisy uvedené v článku 1 a závery preskúmania oznámi Komisii spolu s odporúčaniami o zaradení alebo nezaradení účinných látok uvedených v článku 1 do prílohy I k smernici 91/414/EHS a so všetkými podmienkami takéhoto zaradenia čím skôr, najneskôr však do 30. apríla 2011.
   Článok 3
   Toto rozhodnutie je určené členským štátom.
   
      V Bruseli 26. apríla 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      PRÍLOHA
      
         ÚČINNÉ LÁTKY, NA KTORÉ SA VZŤAHUJE TOTO ROZHODNUTIE
      
      
                  Číslo
               
               
                  Bežný názov, identifikačné číslo CIPAC
               
               
                  Žiadateľ
               
               
                  Dátum uplatňovania
               
               
                  Spravodajský členský štát
               
            
                  1.
               
               
                  1,4-dimetylnaftalén
                  č. CIPAC: nepridelené
               
               
                  DormFresh Ltd.
               
               
                  25. jún 2009
               
               
                  NL
               
            
                  2.
               
               
                  cyflumetofen
                  č. CIPAC: 821
               
               
                  Otsuka Chemical Co. Ltd.
               
               
                  21. júl 2009
               
               
                  NL